सद्गुरु महर्षि मेँहीँ परमहंस जी के इनके बारे में भावोद्गार तथा चंद संबद्ध घटनाएँ, जो महर्षि मेँहीँ परमहंस जी महाराज के जीवन में उनके सद्शिष्य महर्षि संतसेवी परमहंस जी के अति विशिष्ट स्थान को स्पष्टतया दर्शाते हैं, निम्नोक्त हैं -

1. "ये हम से बेसी (अधिक) जानते हैं।"<br>
2. "मैं गुड़ ही रह गया और संतसेवी जी चीनी बन गए।"<br>
3. "आपने मेरी उल्लेखनीय सेवा की है। मेरी सेवा ही आपकी तपस्या है।"<br>
4. "मुझमें और संतसेवीजी में अंग्रेजी अक्षर 'Q' तथा 'U' का संबंध है।" (ध्यातव्य है कि अंग्रेजी शब्दकोश में 'Q' से आरंभ होने वाले सभी शब्दों में 'Q' और 'U' सदैव साथ-साथ पाए जाते हैं, यथा - Quake, Quail, Queen, Queue, Quest, Quick, Quote इत्यादि।)<br>
5. "आपको मेरे बिना नहीं बनेगा और मुझे आपके बिना नहीं बनेगा।"<br>
6. "जहाँ आप रहेंगे, वहाँ मैं रहूँगा और जहाँ मैं रहूँगा, वहाँ आप रहेंगे।"<br> 
7. "संतसेवीजी मेरे मस्तिष्क हैं।"<br>
8. एक बार सत्संग के दौरान महर्षि संतसेवी जी थोड़ी देर के लिए मंच से उठकर बाहर गए, तब सद्गुरु महर्षि मेँहीँ ने मंच से कहा, "संतसेवी जी किसी आवश्यक कार्य से गए हैं। यदि किन्हीं को लगता है कि वे इनसे अधिक जानते हैं, तो वे यहाँ आकर उनकी जगह बैठ जाएँ।" सभा में छाये मौन और एक अल्प विराम के उपरांत महर्षि मेँहीँ परमहंस जी महाराज ने पुनः कहा, "पर मैं जानता हूँ कि यह होने को नहीं है।"<br> 
9. सद्गुरु महर्षि मेँहीँ परमहंस ने अपने कई प्रमुख शिष्यों को दीक्षा देने का अधिकार दिया था, परन्तु अपनी दीक्षा पुस्तिका, जिसमें वे दीक्षार्थियों के नाम-पते, हस्ताक्षर इत्यादि अंकित करवाया करते थे, महर्षि संतसेवी जी को यह कहते हुए सौंपी कि लीजिए, अबसे इस रजिस्टर में आप दीक्षा दिया कीजिएगा। इनके जीवनकाल में महर्षि संतसेवीजी से 2,00,000 से अधिक लोगों ने दीक्षा प्राप्त की।<br> 10. चाहे कितने भी वरिष्ठ महात्मा मंच पर उपस्थित क्यों ना हों, सद्गुरु महर्षि मेँहीँ परमहंस की ठीक बाईं ओर सदैव महर्षि संतसेवीजी ही आसीन हुआ करते थे तथा सद्गुरु महर्षि मेँहीँ परमहंस जी महाराज के प्रवचन के ठीक पूर्व सदैव इन्हीं का प्रवचन हुआ करता था।

गुरु के इनके बारे में उद्गार
महर्षिपरमहंस की उपाधि
महाप्रयाण
सद्गुरु का प्रतिनिधित्व